
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.




















Syndod a rhyfeddod – gwyddoniaeth, mathemateg a'r awyr agored

Rhan 1 
[image: A group of stumps in a forest

AI-generated content may be incorrect.]
                                                                                                                (Budel, 2022)



Rhan 2
Ar y 17eg o Fawrth aeth wyth disgybl o flwyddyn 2 am ddiwrnod i’r goedwig gyda thri ymarferydd.
Yn y lleoliad roedd adnoddau megis darnau wedi gosod allan i’r plant ddefnyddio. Mae'r amgylchedd naturiol a welir yn y llun yn cynnig cyfleoedd eang i blant ifanc ddatblygu cysyniadau gwyddonol a mathemategol mewn ffordd ymarferol a rhyngweithiol. Gan fod y plant yn dysgu trwy chwarae yn yr awyr agored, rôl yr ymarferydd yw cydbwyso rhwng rhoi lle i'r plant archwilio yn annibynnol a chynnig sgaffaldi a gofyn cwestiynau pen agored.
Ar y bws draw i’r lleoliad cwestiynodd yr ymarferydd i’r plant am y tywydd ac os oeddent yn meddwl bod angen gwisgo cotiau a welis. Cytunodd y plant bod angen welis gan ei bod hi wedi bod yn bwrw glaw gan fod y llawr yn wlyb ond bod dim angen cotiau oherwydd mae’r glaw wedi stopio a’r haul allan.
[image: Pile of Sticks | Pikesville, MD On camera fill-flash | James Vornov ...] Pan gyrhaeddon y lleoliad rhedodd rhai o’r plant yn syth draw tuag at y lle tân a’r gweddill draw at yr offer oedd wedi gosod allan mewn un ardal ar hyd y llawr. Roedd y grŵp o blant o gwmpas y lle tân yn gofyn i ni gynnu y tân. Cyn eu cynnu gofynnon i’r plant os dylent gasglu mwy o bren i roi ar y pentwr yn barod i’w llosgi. Aeth tri o’r plant i chwilio am frigau aeth un o’r plant i ymuno ar grŵp arall. Dywedodd plentyn A bod y brigau yn wlyb oherwydd y glaw. Cawsom drafodaeth grŵp rhagfynegi os oedd y pren gwlyb yn mynd i losgi a pam byddai e ddim. Dwedodd plentyn B “mae dŵr yn rhoi tân allan”. Roedd y plant i gyd yn cytuno gyda phlentyn B ac yn trafod sut mae dŵr yn diffodd tân. Gofynnais iddynt feddwl am pam nad yw dŵr a thân yn cyd-dynnu, ac awgrymodd Plentyn C fod “dŵr yn oeri’r pren a gwneud iddo beidio â chynnu yn iawn”. Er mwyn profi hyn, casglodd rhai plant darnau o bren a brigau gwlyb tra bod eraill yn chwilio am bren sych. Roedden ni wedi paratoi sach o bren sych rhag ofn bod hin wlyb. Roedd y drafodaeth yma yn helpu'r plant i ddatblygu eu dealltwriaeth o fater a’i briodweddau, sydd yn rhan o faes Gwyddoniaeth a Thechnoleg yng Nghwricwlwm i Gymru. Roeddent yn arbrofi, yn mesur canlyniadau, ac yn defnyddio tystiolaeth i wneud casgliadau (Llywodraeth Cymru, 2020).(Vornov, 2009)


Dywedais wrthynt am gymharu’r teimlad rhwng y pren gwlyb a’r pren sych. “Sut mae’r pren yn teimlo?” gofynnais. “Mae hwn yn galed ac yn ysgafn,” dywedodd Plentyn B wrth ddal brigyn sych. “Ond mae hwn yn drwm ac yn oer,” ychwanegodd Plentyn A wrth ddal pren gwlyb.
“Felly, pa un fyddai’n llosgi’n well?” gofynnais. Roedd y plant yn cytuno y byddai’r pren sych yn well. I brofi eu theori, gosododd y plant ddau ddarn ar wahân, un o bren sych ac un o bren gwlyb. Gofynnodd y plant i mi gynnu'r ddau gan ein bod ni wedi trafod diogelwch tân eisoes. Ar ôl i mi gynnu y tân, dwedodd plentyn C bod y “pren sych yn llosgi yn gyflym”, tra bod y pren gwlyb ond yn mygu a sibrwd, heb fflam go iawn. Dwedodd plentyn A. “Mae’r pren gwlyb yn gwneud mwg ond dim fflam”. Fe wnaeth hyn arwain at drafodaeth arall am sut mae lleithder yn atal tân rhag llosgi’n iawn. Yna, fe wnaeth y plant feddwl am ffyrdd i sychu’r pren gwlyb cyn ei ddefnyddio, megis ei adael mewn lle cynnes neu dan gysgod coeden ac o ganlyniad yn dangos chwilfrydedd a chwestiynu sut mae pethau’n gweithio (Llywodraeth Cymru, 2020).

[image: A group of stumps in a garden

AI-generated content may be incorrect.]Roedd y plant yn dal i archwilio’r ardal o gwmpas y lle tân a stopiodd Plentyn D ger un o’r boncyffion a gofynnodd “ydw i’n gallu dringo?”. Gofynnais iddo “Beth wyt ti’n meddwl? Sut allid di fynd lan yn ddiogel?” Atebodd y plentyn trwy roi ei ddwylo ar y boncyff a dringo i fynnu yn ofalus yna llwyddodd i sefyll ar ei draed.(Budel, 2022)


 Cwestiynais plentyn D gan ofyn “Beth wyt ti’n gallu gweld?”. “Wy ti’n gallu gweld yn bell neu’n agos?” Edrychodd Plentyn D o gwmpas a dwedodd “Mae popeth yn edrych yn wahanol fan hyn, dwi’n gallu gweld dros ben pawb” sydd yn dangos ei bod yn gallu archwilio’r amgylchedd, gwneud arsylwadau a mynegi eu syniadau sydd o gamau cynnydd (Llywodraeth Cymru, 2021). Ymunodd y plant eraill drwy ddringo a neidio rhwng y boncyffion. Roedd rhai yn eistedd, yn cymharu’r golygfeydd o wahanol uchderau, tra bod eraill yn canolbwyntio ar eu cydbwysedd wrth sefyll ar ben y boncyffion tal.
Roedd plentyn E eisiau neidio o un boncyff i’r llall. Sylweddolodd bod angen defnyddio mwy o egni i neidio i’r boncyffion oedd a mwy o bellter rhyngddynt a llai o egni os oeddent yn agos drwy ddweud “naid mawr” a “naid bach” sydd yn dangos ei fod yn cyrraedd y cam cynnydd gallu archwilio gwahanol ffurfiau o egni, a sut y mae’n gallu cael ei drosglwyddo. Yn o gystal â dysgu am egni roeddent hefyd yn dysgu am ddisgyrchiant trwy neidio a glanio yn nôl ar y llawr neu'r boncyff sydd yn cysyllti a cam cynnydd am allu trafod yr effaith mae grymoedd yn cael arnynt. Roeddent hefyd yn defnyddio eu system cydbwysedd cynteddol wrth addasu eu symudiadau a’u cydbwysedd i neidio’n ddiogel.
Ar un adeg, daeth Plentyn F i stop ar un boncyff ac edrychodd ar y bwlch rhwng y nesaf. “Mae hwn yn bell iawn” meddai, gan syllu ar y pellter. Gofynnodd, “Alla i neidio? Neu oes angen dringo lawr?” atebais gan ddweud “beth wy ti’n meddwl yw’r peth diogel i wneud?” felly dringodd i lawr a cherdded draw i’r un nesaf.
Roedd y gweithgaredd syml hwn wedi dod yn gyfle i ddysgu am fesur pellteroedd, cydbwysedd a gwneud penderfyniadau. Roedd y plant wedi defnyddio eu cyrff i archwilio gofod, wedi trafod strategaethau diogelwch ac wedi herio’u hunain mewn ffordd naturiol a chyffrous.
Roedd y profiad hwn yn cefnogi’r maes dysgu a phrofiad iechyd a lles trwy annog plant i ddatblygu eu sgiliau symud a’u hyder corfforol. Yn ogystal, roedd yn ymwneud â mathemateg a rhifedd wrth iddynt fesur pellteroedd.
[image: Marshmallow toasting]Gofynnon i’r plant os oeddent yn barod i dostio mashmalos ar y tân roedden wedi cynni eisoes a cherddon nhw draw yn ddiogel i eistedd o’i gwmpas. Dosbarthon y brigau yn gyntaf ac yna y mashmalos gan ddweud wrth y plant i wneud yn siŵr bod y mashmalo arno yn iawn i sicrhau ei fod ddim yn cwympo i mewn i’r tân. Dwedon wrth y plant i dynnu'r mashmalos or tân pan roedden nhw’n meddwl ei fod yn barod. Roedd mashmalo plentyn C wedi cwympo bant or brigyn ac i mewn i’r tân. Edrychodd arno a sylweddolodd ei fod yn llosgi gan ei fod yn troi o fod yn wyn i du. Sylweddolodd plentyn A bod ei mashmalo e yn newid lliw yn gyflymach pan roedd yn ei rhoi i mewn i’r fflam. Gofynnais iddo “ble sydd fwyaf poeth, yn y fflam neu wrth yr ochor?”  (Wagner, 2016)


Dwedon wrth y plant i chwythu ar y mashmalo 10 gwaith cyn ei fwyta i sicrhau ei fod nhw ddim yn llosgi eu ceg a'i fod yn oeri digon yw bwyta. Dechreuodd y plant chwythu ar eu mashmalos yn araf, gan gyfri’n uchel gyda’i gilydd “un, dau, tri...”
Wrth iddynt flasu, dwedodd plentyn B bod “y tu allan yn crensiog a’r canol yn feddal”. Dwedodd plentyn E bod eu mashmalo “dal yn boeth ar y tu mewn”, tra bod eraill wedi sylwi ei fod wedi oeri’n ddigon i’w fwyta’n ddiogel. 
Yn ystod y drafodaeth, sylwodd plentyn F ar yr arogl oedd yn dal i llenwi’r aer. Gofynnais iddo “beth wy ti’n gallu arogli?”. Atebodd gan ddweud bod mwg y tân yn gryf, tra bod eraill yn dweud eu bod yn gallu arogli’r siwgr melys or mashmalo.
Wedi iddynt orffen eu mashmalos, eisteddodd y plant yn dawel am foment, yn gwylio’r tân yn llosgi’n araf bach. Dechreuon nhw feddwl am sut roedd y pren wedi newid o fod yn soled i ludw a mwg. Buont yn trafod sut roedd y gwres wedi newid y mashmalos a’r pren, a sut mae rhai newidiadau’n barhaol.
Drwy'r gweithgaredd hwn, nid yn unig y gwnaeth y plant fwynhau profiad synhwyraidd, ond gwnaethant hefyd ddysgu am egwyddorion gwyddonol fel effaith gwres, y newid yn gyflwr deunyddiau, a rôl aer wrth oeri a diffodd tân. 

Rhan 4 
Mae dysgu awyr agored yn rhan hanfodol o ddatblygiad plant yn y blynyddoedd cynnar, gan gynnig cyfleoedd i ymgysylltu â chysyniadau mathemategol a gwyddonol drwy archwilio, datrys problemau a datblygu sgiliau rhesymu (Johnson a Watts, 2018). 
Mae rôl oedolion mewn dysgu awyr agored yn hanfodol i gynorthwyo plant i ddatblygu dealltwriaeth fanwl o gysyniadau mathemategol a gwyddonol (Mann et al., 2022). Yn ôl Vygotsky (1978), mae oedolion yn gweithredu fel 'sgaffaldwyr', gan ddarparu cymorth strwythuredig i blant ddatblygu eu sgiliau meddwl (Margolis, 2020). Mae hyn yn galluogi ymarferwyr i ddeall diddordebau plant, eu dealltwriaeth bresennol, a'r ffyrdd gorau o'u cefnogi i ddatblygu eu sgiliau ymhellach (Katz, Chard a Kogan, 2014). Mae syniad 'Parth Datblygu Agosaf' Vygotsky yn berthnasol yn y cyd-destun hwn, gan nodi y gall plant gyflawni mwy gyda chymorth oedolion profiadol neu gyd-ddisgyblion mwy gwybodus (Chaiklin, 2019). Yn ymarferol, gall hyn olygu bod ymarferwyr yn darparu awgrymiadau ar sut i fesur hyd goeden, cymharu pwysau cerrig, neu archwilio'r dŵr sy’n casglu ar ddail wrth astudio cylchredai dŵr.
Yn yr un modd, mae Bruner yn trafod syniad sgaffaldio, lle mae oedolion yn cynnig cymorth dros dro sy’n galluogi plant i fynd i’r afael â chysyniadau heriol (Zurek, Torquati a Acar, 2014). Mae hyn yn golygu nad yw'r oedolyn yn darparu atebion uniongyrchol, ond yn hytrach yn darparu arweiniad ac adnoddau sy'n galluogi'r plentyn i wneud cysylltiadau annibynnol. Dwedai Early Years Careers (2016) bod arsylwi yn chwarae rhan hanfodol yn y broses hon, gan fod ymarferwyr yn gallu adnabod yr adegau pan fydd angen cymorth neu her ychwanegol ar y plentyn. Mae ymchwil wedi dangos bod plant yn cael y budd mwyaf pan fydd oedolion yn defnyddio strategaethau rhyngweithiol yn hytrach na dim ond gwylio o bellter (Hunter et al., 2020). Drwy arsylwi plant yn archwilio'r amgylchedd, gall ymarferwyr adnabod pryd i ymyrryd â chwestiynu neu roi awgrymiadau sy'n galluogi plant i ddatblygu eu meddwl (Jabr, 2021). Er enghraifft, os yw plentyn yn ceisio cyfrifo faint o ddŵr sydd ei angen i lenwi sosban, gall yr oedolyn eu hannog i feddwl am sut i fesur y dŵr yn systematig a pha ddulliau y gallent eu defnyddio i gymharu’r meintiau.
Mae defnyddio cwestiynau penagored yn un o'r strategaethau mwyaf effeithiol ar gyfer annog plant i fynegi eu meddyliau a'u rhesymu (Walsh a Hodge, 2018). Yn ôl ymchwil, mae plant sy'n derbyn cwestiynau o'r fath yn tueddu i ddatblygu sgiliau meddwl beirniadol cryfach a dealltwriaeth ddyfnach o gysyniadau gwyddonol a mathemategol (Aizikovitsh-Udi a Cheng, 2015). Drwy osod cwestiynau fel "Beth sy'n digwydd os..." neu "Sut allwn ni wneud hyn yn fwy sefydlog?", mae oedolion yn annog plant i wneud damcaniaethau, profi eu syniadau a dadansoddi’r canlyniadau. Mae hyn yn meithrin sgiliau ymchwilio annibynnol ac yn datblygu dealltwriaeth o’r dull gwyddonol mewn ffordd sy’n teimlo’n naturiol i’r plant. Mae cwestiynau fel "Pam wyt ti'n meddwl bod y dail hyn yn symud yn wahanol yn y gwynt?" neu "Pa foncyff wyt ti'n meddwl sy'n fwyaf sefydlog, a pham?" yn helpu plant i ddatblygu sgiliau fel arsylwi, rhagweld, profi, a gwerthuso, sydd yn greiddiol i'r broses wyddonol a mathemategol.
Yn ogystal, mae'r ffordd y mae oedolion yn ymgysylltu â phlant yn gallu dylanwadu ar eu hagweddau tuag at ddysgu (Parkhill, 2022). Mae ymchwil wedi dangos bod plant yn fwy tebygol o ddangos chwilfrydedd a chymryd rhan weithredol mewn dysgu os yw oedolion yn modelu brwdfrydedd ac yn dangos chwilfrydedd eu hunain (Post and Walma van der Molen, 2018). Er enghraifft, gall oedolyn ddangos chwilfrydedd drwy ofyn cwestiynau yn frwdfrydig fel, "Pam wyt ti’n meddwl bod y dail hyn yn symud yn wahanol yn y gwynt?" neu drwy arddangos chwilfrydedd drwy arbrofi gyda’r plant yn hytrach na dim ond eu harwain.
Mae dysgu awyr agored hefyd yn rhoi cyfle i blant ddefnyddio eu gwybodaeth fathemategol a gwyddonol mewn cyd-destunau ystyrlon (Mann et al., 2022). Mae hyn yn cyd-fynd â damcaniaeth Froebel, sy’n pwysleisio pwysigrwydd chwarae a phrofiadau ymarferol wrth adeiladu gwybodaeth newydd. Trwy ddarparu amgylchedd dysgu cyfoethog ac annog archwiliad, mae oedolion yn galluogi plant i ddefnyddio sgiliau megis mesur, cymharu â datrys problemau mewn sefyllfaoedd go iawn.
Mae Nicholson (1974), yn dweud pa mor bwysig yw hi fod ymarferwyr yn darparu deunyddiau priodol fel darnau rhydd i gynorthwyo archwiliad a dysgu. Yn ôl Nicholson (1971) a'i ddamcaniaeth darnau rhydd, mae plant yn cael cyfleoedd dysgu mwy ystyrlon pan gânt fynediad at ddeunyddiau amrywiol sydd heb ddefnydd penodedig. Mae hyn yn caniatáu iddynt arbrofi, datrys problemau a datblygu sgiliau creadigol. Mae damcaniaeth Gibson (1979), ar 'affordance' hefyd yn berthnasol, gan bwysleisio sut mae’r amgylchedd yn cynnig cyfleoedd i blant ddysgu drwy ryngweithio uniongyrchol.
Mae modelu iaith fathemategol a gwyddonol yn hanfodol wrth gefnogi datblygiad meddwl plant yn yr awyr agored (Yıldırım a Akamca, 2017). Drwy ddefnyddio termau fel "maint," "tymheredd," a "pwysau" mewn sgyrsiau, gall oedolion helpu plant i gysylltu cysyniadau damcaniaethol â’u profiadau ymarferol. Gall trafodaethau am bwysau ddigwydd wrth gymharu cerrig neu ddarnau pren, gan ddefnyddio cwestiynau penagored fel "Pa un sy’n teimlo’n drymach?" Drwy ddefnyddio iaith fathemategol a gwyddonol yn naturiol, mae plant yn meithrin eu geirfa ac yn datblygu dealltwriaeth ddyfnach o gysyniadau allweddol.
Mewn ymarfer, mae llawer o ysgolion yng Nghymru eisoes yn defnyddio dulliau dysgu awyr agored i gefnogi mathemateg a gwyddoniaeth. Er enghraifft, mae Ysgol Glan Morfa yng Nghaerdydd yn defnyddio adnoddau naturiol fel coed a cherrig i ddatblygu sgiliau rhifedd drwy weithgareddau mesur a grwpio (Ysgol Glan Morfa, 2024). Yn ogystal, mae prosiectau fel "Dysgu yn yr Awyr Agored Cymru" yn annog ysgolion i ddefnyddio eu hamgylchedd lleol ar gyfer arbrofion gwyddonol, megis mesur tymheredd mewn cynefinoedd gwahanol (Agored Cymru, 2025). Mae’r dulliau hyn nid yn unig yn gwneud dysgu’n fwy ystyrlon ond hefyd yn gwella ymgysylltiad a chreadigrwydd disgyblion.
Mae’r Cwricwlwm i Gymru (2022), yn canolbwyntio ar ddarparu profiadau dysgu sy’n hyblyg, trawsbynciol ac yn canolbwyntio ar ddatblygiad holistig plant. Mae’n hyrwyddo dull sy’n canolbwyntio ar y dysgwr, gan annog plant i archwilio a datblygu sgiliau datrys problemau, creadigrwydd a meddwl beirniadol trwy brofiadau ymarferol.
Un o’r chwe Maes Dysgu a Phrofiad allweddol yw Mathemateg a Rhifedd a Gwyddoniaeth a Thechnoleg, sy’n pwysleisio’r angen i blant ddeall a chymhwyso cysyniadau mathemategol a gwyddonol mewn sefyllfaoedd bywyd go iawn. Dwedai Gilbertson et al. (2022), bod dysgu awyr agored yn un o’r dulliau sy’n cefnogi hyn, gan roi cyfle i blant gymhwyso damcaniaethau mewn cyd-destunau real a datblygu megis mesur, cymharu, arsylwi, a rhesymu gwyddonol. Mae’r cwricwlwm hefyd yn pwysleisio pwysigrwydd dysgu drwy chwarae, yn enwedig yn y blynyddoedd cynnar, gan awgrymu bod amgylcheddau cyfoethog ac adnoddau amrywiol yn galluogi plant i archwilio a darganfod cysyniadau mathemategol a gwyddonol trwy ryngweithio uniongyrchol (Llywodraeth Cymru, 2020).
Mae’r dull hwn yn cyd-fynd â gweledigaeth Cwricwlwm i Gymru (2022), sef meithrin plant sydd yn chwilfrydig, yn hyderus ac yn annibynnol, gan roi cyfleoedd dysgu go iawn sy’n berthnasol i’w bywydau. Drwy alluogi plant i ymgysylltu â’r amgylchedd naturiol, mae’r cwricwlwm yn cefnogi datblygiad sgiliau beirniadol, yn meithrin dealltwriaeth fathemategol a gwyddonol, ac yn annog plant i feddwl yn annibynnol am sut mae’r byd o’u cwmpas yn gweithio (Llywodraeth Cymru, 2020).
Mae gan oedolion rôl allweddol wrth asesu datblygiad plant a sicrhau eu cynnydd mewn dysgu awyr agored. Dwedai Bruce, Louis a McCall (2014), trwy arsylwi plant wrth iddynt archwilio eu hamgylchedd, gall ymarferwyr nodi eu cryfderau, eu diddordebau, a’r meysydd lle gallent elwa ar fwy o gymorth, gan eu galluogi i addasu’r profiadau dysgu yn unol ag anghenion unigol pob plentyn. Gellir gwneud hyn trwy wahanol ddulliau asesu, megis arsylwadau beunyddiol a chofnodi cynnydd plant wrth ddefnyddio termau mathemategol neu wyddonol, megis cyfri neu drafod cysyniadau fel pwysau a maint (Clements a Sarama, 2020). Yn ogystal, mae gweithio mewn partneriaeth â rhieni a gofalwyr yn hanfodol, gan ganiatáu i ymarferwyr rannu gwybodaeth am ddatblygiad y plentyn a chael mewnbwn ar eu profiadau dysgu adref, gan sicrhau bod dysgu’n digwydd yn gyson rhwng y cartref a'r amgylchedd awyr agored (Holt a Kelly, 2018). Mae Gronlund a James (2025), yn nodi trwy gadw cofnodion a recordio cerrig milltir dysgu, gall ymarferwyr olrhain cynnydd plant a chynllunio strategaethau effeithiol i’w cefnogi ymhellach. Mae annog plant i fyfyrio ar eu dysgu eu hunain hefyd yn bwysig, er enghraifft, trwy ofyn cwestiynau fel "Beth wyt ti wedi dysgu heddiw?" neu "Beth hoffet ti ei archwilio nesaf?", sy’n cefnogi hunanddatblygiad ac annibyniaeth. Yn ogystal, gall ymarferwyr ddefnyddio’r wybodaeth a gesglir i fyfyrio ar eu dulliau addysgu, sicrhau bod y gweithgareddau’n briodol ac addasu eu dulliau er mwyn darparu profiadau dysgu cyfoethog ac effeithiol sy’n cefnogi pob plentyn i ddatblygu eu sgiliau yn eu ffordd unigryw (Abukari, Bawa a Abubakar, 2018).
Fodd bynnag, mae rhai heriau’n gysylltiedig â chefnogi dysgu mathemategol a gwyddonol yn yr awyr agored. Gall diffyg hyder neu wybodaeth ymhlith ymarferwyr olygu nad ydynt yn defnyddio iaith fanwl nac yn annog plant i ymchwilio’n ddigonol. Mae ymchwil yn dangos bod angen hyfforddiant parhaus i ymarferwyr i’w cynorthwyo i deimlo’n hyderus wrth hwyluso dysgu yn yr awyr agored (Kiviranta et al., 2024). Yn ogystal, gall cyfyngiadau amgylcheddol, megis diffyg adnoddau neu dywydd garw, effeithio ar gyfleoedd plant i archwilio’n llawn. Mae dysgu gwyddoniaeth a mathemateg mewn ysgolion coedwig yn dibynnu’n fawr ar yr amgylchedd naturiol, sy’n golygu bod yr anrhagweladwyedd yn gallu bod yn her sylweddol i ymarferwyr (Harris, 2022). Mae newidiadau yn y tywydd, tymhorau, ac amodau amgylcheddol yn gallu effeithio ar weithgareddau a gynlluniwyd, gan olygu bod angen hyblygrwydd wrth addysgu. Er enghraifft, os yw ymarferydd wedi cynllunio sesiwn ar arsylwi pryfed neu blanhigion penodol, ond bod y tywydd yn oer neu’n wlyb, efallai na fydd yr organeddau hyn yn amlwg i’w harsylwi. Yn yr un modd, os yw’r tir yn fwdlyd neu’n llithrig, gall hyn greu problemau diogelwch, gan gyfyngu ar weithgareddau sy’n cynnwys symudiad neu archwilio nodweddion daearyddol.
Yn ogystal, gall y newidiadau tymhorol effeithio ar y deunyddiau sydd ar gael ar gyfer gweithgareddau dysgu. Er enghraifft, yn yr hydref, gall plant ddefnyddio dail a chnau i archwilio patrymau ar bioleg am sut maent yn tyfi, ond efallai na fydd yr adnoddau naturiol hyn ar gael yn yr haf. Mae hyn yn golygu bod yn rhaid i ymarferwyr fod yn greadigol ac yn barod i addasu gweithgareddau ar y funud olaf os yw’r amgylchedd yn newid (Becher, 2018). Mae’r ffactorau hyn yn gofyn am lefel uchel o hyblygrwydd, creadigrwydd, a sgiliau cynllunio gan ymarferwyr er mwyn sicrhau bod plant yn dal i gael profiad dysgu cyfoethog er gwaethaf yr anrhagweladwyedd yn yr amgylchedd naturiol.
Mae dysgu awyr agored yn cynnig cyfleoedd cyfoethog i blant archwilio cysyniadau mathemategol a gwyddonol mewn ffordd ymarferol a hwyliog. Fodd bynnag, mae nifer o heriau y mae ymarferwyr yn eu hwynebu wrth addysgu yn yr amgylchedd naturiol. Er gwaethaf y rhwystrau, mae rôl oedolion fel hwyluswyr dysgu yn hanfodol wrth feithrin chwilfrydedd, meddwl beirniadol a dealltwriaeth ddyfnach ymhlith plant. Trwy fabwysiadu dull hyblyg, defnyddio strategaethau effeithiol megis cwestiynu penagored, modelu iaith fathemategol a gwyddonol, a chynnig cyfleoedd ar gyfer archwilio annibynnol, gall ymarferwyr sicrhau bod dysgu yn yr awyr agored yn brofiad gwerthfawr sy’n cefnogi datblygiad holistaidd plant. Mae hyn yn annog plant i ddatblygu sgiliau datrys problemau, creadigrwydd a hunangred, gan greu cysylltiadau rhwng eu profiadau bywyd go iawn a’u dysgu academaidd.

